Tutu steun genadedood | Maroela Media
Tutu steun genadedood
13 Julie 2014
Emeritus-aartsbiskop Desmond Tutu. Foto: Ilan Godfrey/Templeton Prize/SAPA
Suid-Afrika se emeritus-aartsbiskop Desmond Tutu het Sondag gesê hy ondersteun genadedood vir terminaal siek mense.
Dit kom nadat Tutu sy ondersteuning uitgespreek het vir 'n wet om genadedood in Brittanje te wettig. Die kerk is egter steeds teen die wetgewing gekant en het 'n openbare ondersoek na die kwessie versoek.
Tutu skryf in die Britse koerant Observer dat die geval van Craig Schonegevel, 'n 28-jarige Suid-Afrikaner wat aan neurofibromatose gely het, hom oortuig het. Schonegevel het sy eie lewe geneem nadat dokters nie in staat was om sy lewe te beëindig nie.
Tutu het ook bekend gemaak dat hy sy gesin gevra het om hom nie kunsmatig aan die lewe te hou nie. Hy het skerp kritiek gelewer oor die manier waarop oudpresident Nelson Mandela gedurende sy laaste dae behandel is.
"Wat aan Madiba gedoen is, was 'n skande," het hy geskryf. "Mens kon sien dat Madiba nie ten volle daar was nie. My vriend was nie meer homself nie. Dit was 'n belediging vir Madiba se waardigheid."
George Carey, voormalige aartsbiskop van Canterbury, het Saterdag gesê dat hy ook van plan verander het en die Britse-wet in sekere gevalle sal ondersteun. Justin Welby, die huidige aartsbiskop van Canterbury, het die wetgewing as "verkeerd en gevaarlik" beskryf. – Sapa
Brittanje Desmond Tutu Genadedood Nelson Mandela wetgewing
SAUK-raad se voorsitter lieg glo oor kwalifikasies
Werker vertel van laaste dae op Modise se plaas
Ek ondersteun genadedood sterk, hoekom moet n mens onnodig ly. Ons het jare terug in die ou weermag n belofte gemaak, as iemand gewond was en die persoon ly erg, sou ons hom help.
Slegs God besluit oor lewe en dood. Dit is nie in mense se hande nie!
Ek verstaan wat jy se Peter, en ek verstaan wat jy se Laan.
Ek is in tweestryd oor hierdie onderwerp.
Johann en Grassie – ek hoop julle sal hier lees en julle menings gee.
Alhoewel, tot dusver glo ek dat God intree waar ek as mens nie my kruis verder kan dra nie.
Asseblief, laat elke mens self besluit. Ek steun dit vir my self.
Ook n sterk voorstaander van genadedood vir myself en ander waar pyn en lyding en n gebrek aan n kwaliteitlewe 24 uur deel van ons lewe is. Intussen leef ek met die hoop dat Die Vader self vroegtydig sal ingryp en n einde sal meebring. Sterkte aan alle mede-stryders